Liplek-lekker brandvlerkies | Netwerk24
So elke nou en dan is ons gesin doodgewoon net lus vir iets anders as seekos, pasta of steak op die spyskaart en vir daardie dae is die nuwe Texan Wing Bar by Montecasino net die plek om aan iets te gaan knibbel.
Die ontbeende hoendervlerkies met ’n bros korsie. Foto: Terésa Coetzee
Die restaurant bied presies wat hul naam sê, brandvlerkies.
Dis ’n onopgesmukte kuierplek vir die hele gesin wat spesialiseer in hoendervlerkies, ontbeen en tradisioneel.
Maar wees gerus, die spyskaart bied meer as net hoender; daar is burgers, steaks, ribbetjies en selfs kombo’s met ribbetjies en calamari of vis en skyfies.
Saam met die vlerkies is daar ’n groot verskeidenheid souse waaruit jy kan kies. Ons BBQ-sousie was ’n bietjie oorweldigend, maar tog smaaklik.
Die kinders sal hou van die hoenderrepies.
Ons was ’n bietjie teleurgesteld oor die nuus dat daar nie nagereg op die spyskaart is nie – iets waaraan daar beslis maar gewerk kan word. Die gourmet-melkskommels het darem getroos en gelukkig was die porsies so groot dat ons nie veel plek oorgehad het vir nagereg nie.
Die melkskommels vir nagereg. Foto: Terésa Coetzee
Besoek texanwingbar.com vir meer besonderhede.
Meer oor: Texan Wing Bar | Montecasino | Restaurant | Brandvlerkies